钦定古今图书集成/理学汇编/经籍典/第153卷 > 朱子全书二 > 《我将》
## 钦定古今图书集成/理学汇编/经籍典/第153卷 > 朱子全书二 > 《我将》

问：“我将乃祀文王于明堂之乐章，《诗传》以谓‘物成形
于帝，人成形于父’，故季秋祀帝于明堂，而以父配之，
取其成物之时也。此乃周公以义起之，非古礼也。不
知周公以后，将以文王配耶？以时王之父配耶？”曰：“诸
儒正持此二议，至今不决。看来只得以文王配。且周
公所制之礼，不知在武王之时，在成王之时。若在成
王，则文王乃其祖也，亦自可见。”又问：“继周者如何？”曰：
“只得以有功德之祖配之。”〈语类〉